CELEX: C2006/131/78
Language: fi
Date: 2006-06-03 00:00:00
Title: Asia T-85/06: Kanne  8.3.2006  — General Química ym. v. Euroopan yhteisöjen komissio

3.6.2006   
            
            
               FI
            
            
               Euroopan unionin virallinen lehti
            
            
               C 131/41
            
         Kanne 8.3.2006 — General Química ym. v. Euroopan yhteisöjen komissio
   (Asia T-85/06)
   (2006/C 131/78)
   Kieli, jolla kannekirjelmä on laadittu: espanja
   Asianosaiset
   
      Kantajat: General Química, S.A. (Lantarón, Álava, Espanja), Repsol Química, S.A. ja Repsol YPF, S.A. (Madrid) (edustajat: asianajajat J. M. Jiménez Laiglesia ja J. Jiménez Laiglesia)
   
      Vastaaja: Euroopan yhteisöjen komissio
   Vaatimukset
   
               —
            
            
               päätöksen 1 artiklan g ja h kohta ja 2 artiklan d kohta on kumottava siltä osin kuin siinä todetaan, että Repsol Química ja Repsol YPF ovat yhteisvastuussa EY 81 artiklan 1 kohdan rikkomisesta,
               toissijaisesti Repsol YPF-yhtiön yhteisvastuuta koskeva toteamus on kumottava.
            
         
               —
            
            
               päätöksen 2 artiklan d kohta on kumottava siltä osin kuin siinä vahvistetaan sakon suuruudeksi 3 380 000 euroa
               toissijaisesti määrättyä sakkoa on alennettava asianmukaisella tavalla.
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanne koskee asiassa COMP/F/38.443 — Kumiteollisuudessa käytettävät kemialliset aineet — 21.12.2005 tehtyä komission päätöstä K(2005) 5592 lopullinen. Riidanalaisessa päätöksessä komissio toteaa, että kantajat ovat muiden yritysten lisäksi rikkoneet EY 81 artiklan 1 kohtaa ja ETA-sopimuksen 53 artiklaa, koska ne ovat osallistuneet vuosina 1999-2000 sopimukseen ja yhdenmukaistettuun menettelytapaan, jotka käsittävät hintojen vahvistamista ja luottamuksellisten tietojen vaihtoa Euroopan talousalueen kumiteollisuudessa käytettävien kemiallisten aineiden alalla. Komissio on määrännyt kantajille näistä rikkomuksista yhteisvastuullisesti maksettavan sakon.
   Kantajat esittävät vaatimustensa tueksi seuraavat perusteet:
   
               —
            
            
               komissio on tehnyt arviointivirheen todetessaan, että Repsol YPF ja Repsol Química ovat yhteisvastuussa General Químican kanssa, ja toissijaisesti Repsol YPF-yhtiön yhteisvastuuta koskevassa toteamuksessa on arviointivirhe ja sen perusteet ovat puutteelliset.
            
         
               —
            
            
               sakon määrän laskemisessa on tapahtunut arviointivirhe, sen perustelut ovat puutteelliset ja suhteellisuusperiaatetta ja yhdenvertaisen kohtelun periaatetta on loukattu.
            
         
               —
            
            
               sakoista vapauttamisesta ja sakkojen lieventämisestä kartelleja koskevissa asioissa annetun komission tiedonannon (1) soveltamisessa on tapahtunut arviointivirhe ja sen perustelut ovat puutteelliset.
            
         
      (1)  EYVL 2002, C 45, s. 3.